Diari Oficial de la Generalitat Valenciana


Sumari del DOGV 4932, del 26-01-2005 (2005/317)

Informació pública de les bases per a la provisió d'una plaça d'oficial d'obra pel procediment de concurs oposició lliure.
--------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/317


Data del document
:   29-12-2004

Organisme emissor
:   Ajuntament d'Aielo de Malferit

Tipus de document
:   Convocatòria

Descriptors 

:   * Aielo de Malferit
    * concurs administratiu
    * administració local
    * personal de serveis

Informació pública de les bases per a la provisió d'una plaça d'oficial d'obra pel procediment de concurs oposició lliure. [2005/F317]
  
La Junta de Govern Local de l'Ajuntament d'Aielo de Malferit, en la sessió de 21 de desembre de 2004, va aprovar les bases per a la provisió d'una plaça d'oficial d'obra, categoria d'oficial, pel procediment de concurs oposició lliure, que figura vacant en la relació de llocs de treball, aprovada en l'oferta d'ocupació pública corresponent a l'any 2004, de conformitat amb el que disposa la Llei 7/1985, de 2 d'abril; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2.617/1985, de 9 de desembre; Llei 6/1999, de 19 d'abril, de la Generalitat Valenciana, Decret 89/2001, de 24 d'abril, del Govern Valencià, Orde d'1 de juny del 2001, de la Conselleria de Justícia i Administracions Públiques, i la resta de normes d'aplicació.
  
Bases per a la provisió d'un lloc d'oficial d'obra
  
1. Objecte de la convocatòria
  
L'objecte d'aquesta convocatòria és la provisió en propietat d'un lloc d'oficial d'obra, grup D, nivell 13, de l'article 25 de la Llei 30/1984, de 2 d'agost, de naturalesa laboral fix, vacant en la plantilla de personal de l'Ajuntament d'Aielo de Malferit. El sistema selectiu serà de concurs oposició.
  
2. Requisits dels aspirants
  
Per a ser admesos a la realització de les proves selectives, els aspirants hauran de reunir els requisits següents:
  
a) Ser espanyol o nacional de qualsevol estat membre de la Unió Europea, o d'un estat amb el qual hi haja reciprocitat en matèria d'accés a la funció pública.
  
b) Tenir complits 18 anys i no excedir de l'edat de jubilació forçosa.
  
c) No patir malaltia o defecte físic que impedisca el desenvolupament de les corresponents funcions.
  
d) Estar en possessió del Certificat d'Escolaritat.
  
e) No haver estat separat, per mitjà d'expedient disciplinari, del servei de qualsevol administració pública, ni trobar-se inhabilitat per a l'exercici de les funcions públiques.
  
Tots aquests requisits s'hauran de reunir el dia de la finalització del termini per a la presentació de sol·licituds.
  
3. Presentació de sol·licituds
  
Les persones interessades presentaran instància dirigida a l'alcaldessa presidenta de l'Ajuntament d'Aielo de Malferit en el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado. En cas que l'últim dia siga dissabte, diumenge o festiu, s'entendrà que finalitza el dia hàbil següent.
  
Les sol·licituds per a demanar prendre part en l'oposició, en les quals es farà constar que es reuneixen tots els requisits, es presentaran a les oficines de l'ajuntament o en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú. A les sol·licituds s'adjuntarà fotocòpia del document nacional d'identitat i resguard d'haver ingressat la quantitat de 12 euros en concepte de drets d'examen en qualsevol dels bancs on l'ajuntament tinga compte corrent, i curriculum vitae acompanyat de tots els justificants que acrediten fefaentment els mèrits indicats.
  
4. Admissió d'aspirants
  
Finalitzat el termini de presentació de sol·licituds, l'alcaldessa presidenta dictarà resolució en la qual declararà aprovada la relació provisional d'admesos i exclosos, que es farà pública en el Butlletí Oficial de la Província de València, i concedirà un termini de 10 dies a l'efecte de reclamacions, que seran resoltes per l'Alcaldia i fetes públiques de la manera indicada anteriorment.
  
5. Tribunal qualificador
  
Estarà constituït pels membres següents.
  
President/a: l'alcaldessa-presidenta o el membre en qui aquesta delegue.
  
Secretari/ària: el de l'ajuntament o el/la funcionària en qui delegue.
  
Vocals:
  
- Un representant de la Generalitat Valenciana.
  
- Dos regidors nomenats per l'alcaldessa.
  
- Un funcionari de la mateixa escala i que ha de pertànyer a una subescala igual o superior a la del lloc convocat, designat per l'Alcaldia.
  
- Un representant dels treballadors.
  
La designació dels membres del tribunal inclourà la dels seus respectius suplents i es farà pública juntament amb la llista definitiva d'admesos i exclosos.
  
Els vocals hauran de posseir el mateix nivell de titulació o especialització igual o superior als exigits per l'accés a la plaça convocada.
  
El tribunal no es podrà constituir ni actuar sense l'assistència de la meitat més un dels seus membres.
  
El tribunal podrà disposar la incorporació d'un assessor especialitzat en construcció.
  
Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, aquests s'abstindran d'intervenir i notificaran aquesta circumstància a l'Alcaldia; així mateix, els aspirants podran recusar-lo en la forma prevista en l'article 29 d'aquesta llei.
  
En el seu funcionament el tribunal atendrà el que es disposa en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú. A l'efecte de la meritació de dietes, el tribunal tindrà la categoria tercera de l'annex IV del Reial Decret 462/2002, de 24 de maig, d'Indemnitzacions per Raons del Servei.
  
6. Començament i desenvolupament de les proves
  
La data, l'hora i lloc de realització de les proves, juntament amb la relació d'admesos i exclosos i la composició del tribunal es publicarà en el Butlletí Oficial de la Província de València i al tauler d'anuncis de l'ajuntament.
  
Una vegada començades les proves selectives, no serà obligatòria la publicació dels successius anuncis de la resta d'exercicis i incidències en el Butlletí Oficial de la Província de València. Aquests anuncis s'hauran de fer públics pel tribunal al local on s'hagen realitzat les proves anteriors i al tauler d'anuncis de l'ajuntament, amb una antelació mínima de 12 hores, si es tracta del mateix exercici, o de 72 hores, si es tracta d'un de nou.
  
Els aspirants seran convocats en crida única; la no-presentació d'un opositor determinarà la seua exclusió del procediment selectiu.
  
L'ordre d'actuació en exercicis que siguen conjunts serà per ordre alfabètic.
  
El tribunal podrà demanar en qualsevol moment que cada aspirant acredite la seua identitat, per la qual cosa hauran d'anar proveïts del document nacional d'identitat.
  
Entre la finalització d'un exercici i el començament del següent haurà de transcórrer un termini mínim de 72 hores i un màxim de 45 dies naturals.
  
7. Exercicis de l'oposició
  
a) Fase de concurs
  
Abans de realitzar-se la fase d'oposició, el tribunal procedirà a la valoració dels mèrits presentats pels aspirants d'acord amb el barem següent:
  
Experiència professional:
  
En llocs de l'administració ocupant llocs semblants, 0,1 per mes treballat, fins un màxim de 5.
  
En llocs de l'empresa privada ocupant llocs semblants, 0,01 per mes treballat, fins un màxim de 5.
  
Formació complementària
  
- Per cursos i jornades, impartits per organismes i institucions formadores reconegudes i en qüestions relacionades amb el lloc de treball, 0,1 per cada 10 hores, fins un màxim de 3 punts.
  
- Per estar en possessió del certificat de coneixements del valencià de la Junta Qualificadora
  
Grau Mitjà 0,75
  
Grau Elemental 0,50
  
Grau Oral 0,25
  
b) Fase d'oposició
  
Primer exercici. De caràcter obligatori i eliminatori.
  
Consistirà en:
  
a) La redacció d'un escrit determinat pel tribunal en el qual es valorarà l'ortografia, la presentació i la claredat expositiva.
  
b) Realitzar unes operacions matemàtiques.
  
En el termini d'una hora.
  
Cada membre del tribunal qualificarà aquest exercici de 0 a 10 punts i la puntuació final serà la suma total dividida pel nombre de membres del tribunal.
  
Segon exercici. De caràcter obligatori i eliminatori.
  
Consistirà en la realització de cinc proves pràctiques i/o escrites a proposta del tribunal i directament relacionades amb el lloc a ocupar.
  
Cada exercici o resposta correcta tindrà una puntuació de 2 punts, amb un màxim de 10 punts.
  
Tercer exercici. De caràcter obligatori i eliminatori.
  
Consistirà en una entrevista amb el tribunal en la qual es valoraran els coneixements generals, el coneixement del funcionament de l'ajuntament i la capacitat de l'opositor.
  
Cada membre del tribunal qualificarà aquest exercici de 0 a 10 punts i la puntuació final serà la suma total dividida pel nombre de membres del tribunal.
  
8. Qualificacions
  
Les qualificacions de cada exercici es faran públiques en el mateix dia i seran exposades al tauler d'anuncis.
  
Finalitzades les qualificacions de cada exercici, en el mateix dia que s'adopten els acords corresponents, seran exposades al tauler d'anuncis i a la resta de llocs que assenyala la llei.
  
D'acord amb el que es preveu en l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els que, havent realitzat tots els exercicis obligatoris, hagen superat els que tinguen caràcter d'eliminatori, sumant per a cadascun d'aquests les puntuacions obtingudes en tots els exercicis. Aquesta relació començarà amb l'aspirant que haja obtingut d'aquesta forma la puntuació total més alta i acabarà, si escau, quan el nombre d'inclosos en aquesta coincidisca amb el nombre de llocs convocats. Si el nombre d'aspirants detallats d'aquesta forma és inferior al de places convocades, les no cobertes es declararan desertes.
  
El tribunal elevarà a l'Alcaldia proposta de nomenament dels aspirants aprovats.
  
9. Presentació de documents i nomenament
  
L'aspirant proposat presentarà a la Secretaria, dins del termini de 20 dies naturals, comptadors des de la publicació de la llista d'aprovats, els documents acreditatius del compliment dels requisits exigits per a prendre part en l'oposició, i que són els següents:
  
a) Certificat de naixement, expedit pel registre civil corresponent o fotocòpies del document nacional d'identitat, o passaport, que es presentarà juntament amb l'original per a la seua compulsa.
  
b) Certificat del Registre Central de Penats i Rebels, referit a la data de finalització de les proves selectives.
  
c) Declaració dels serveis mèdics de no patir cap malaltia ni defecte que li impedisca el normal exercici de les seus funcions.
  
d) Declaració jurada de no haver estat separat per mitjà d'expedient disciplinari de qualsevol administració pública, com també de no haver estat inhabilitat per a l'exercici de funcions públiques per sentència ferma.
  
Els nomenats, després de la formulació prèvia del jurament o promesa a que fa referència l'article 32.c) de la Llei de Funció Pública Valenciana, hauran de prendre possessió del seu lloc de treball en el termini de 20 dies, comptadors des de l'endemà de la notificació del seu nomenament. Si no prenen possessió dins del termini assenyalat, sense causa justificada, s'entendrà que renuncien als seus drets sobre la plaça.
  
10. Normativa aplicable
  
El procés selectiu s'ajustarà a allò que es disposa en aquestes bases, i en allò que no estiga previst es regirà per la Llei 30/1984, de 2 d'agost; per la Llei 7/1985, de 2 d'abril; pel Reial Decret Legislatiu 781/1986, de 28 d'abril; pel Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana; pel Decret 33/1999, de 9 de març, del Consell de la Generalitat Valenciana, pel Reial Decret 896/1991, de 7 de juny; pel Reial Decret 364/1995, de 10 de març, i per la resta de les disposicions legals i reglamentàries aplicables a aquestes bases, i supletòriament, per tota la legislació estatal i autonòmica reguladora d'aquesta matèria, i el tribunal queda facultat per a resoldre els dubtes que es presenten.
  
11. Recursos
  
Contra aquestes bases i la corresponent convocatòria, actes que esgoten la via administrativa, es podrà interposar potestativament recurs de reposició en el termini d'un mes, comptador des de l'endemà de la publicació d'aquestes bases en el Butlletí Oficial de la Província de València, o directament recurs contenciós administratiu, davant l'òrgan competent de la jurisdicció contenciosa administrativa de la Comunitat Valenciana, en el termini de dos mesos comptadors igualment des de la publicació d'aquest edicte en el Butlletí Oficial de la Província de València.
  
Si s'ha interposat recurs de reposició i s'exhaurix el termini d'un mes des de la interposició d'aquest, comptador des de l'endemà de la interposició del recurs de reposició, sense que aquest s'haja resolt, es podrà entendre que s'ha desestimat i s'haurà d'interposar recurs contenciós administratiu, a la seua elecció, davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la resolució expressa del recurs de reposició.